

**Општински одбор Демократске странке Врбас**



Маршала Тита 88, 21460 Врбас, тел: 021/794-295; 707-457 факс: 707-457;

e-mail: vrbas@ds.org.rs ; www.dsvrbas.org.rs

POVODOM NOVOGODIŠNJIH IZBORA

Izbori za Savete mesnih zajednica opštine Vrbas će se održati 31.12.2017. godine.

Nečuvena bruka i politički teror koalicije SNS i SPS služi za maskiranje i zabašurivanje dosadašnjeg (ne)rada svih mesnih zajednica.

Demokratska stranka oštro osudjuje kršenje Zakona i Ustava izmenama i odlukama o promeni načina biranja članova Saveta MZ, smanjivanju broja članova Saveta,načinu finansiranja i nadležnostima samih mesnih zajednica.

Zbog čega baš taj datum?

Pre svega što znaju da će tog dana biti izuzetno mala izlaznost na izbore.

Metode koje koriste na svim izborima, zastrašivanje, pretnje i ucene, kupovina glasova, će doneti bolje rezultate kada je izlaznost mala.

Druga stvar su njihovi kandidati.

Ljudi koji smeju i mogu da stanu na listu samo kada se sakriju iza imena Vučića i Dačića i to kada nemaju protivkandidate.

Treća, najbitnija stvar je činjenica da dosadašnji (ne)rad žele da prikriju i da na brzinu “odrade” ove izbore a da nisu podneli izveštaj za to šta su uradili u protekle četiri godine za svoje komšije u MZ.

Nijednu jedinu stvar nisu uradili, čak i projekte koje je DS započela nisu nastavili.

Zbog toga, dragi sugradjani, ukoliko i dalje budete davali podršku takvim ljudima postajete saučesnici u nezapamćenom razaranju Opštine Vrbas.

Ako vam je dobro, onda ništa!

Demokratska stranka Vrbas